ז'ואאו גומס

ז'ואאו ויקטור גומס דה סילבה (בפורטוגזית: João Victor Gomes da Silva; נולד ב-12 בפברואר 2001 בריו דה ז'ניירו שבברזיל) הוא כדורגלן ברזילאי המשחק בעמדת הקשר בקבוצת וולברהמפטון וונדררס מהפרמייר ליג.

קריירת מועדונים 
גומס גדל במחלקת הנוער של פלמנגו. בשנת 2020 החל לשחק בקבוצה הבוגרת של המועדון במסגרת ליגת העל הברזילאית. בסך הכל ערך 86 הופעות ליגה במדי המועדון, בהן הבקיע שער אחד. בעונת 2022 זכה עם המועדון בגביע ליברטדורס.

ב-30 בינואר 2023 חתם גומס בוולברהמפטון וונדררס מהפרמייר ליג. ב-11 בפברואר ערך את הופעת הבכורה שלו במועדון, בניצחון 1–2 על סאות'המפטון במסגרת המחזור ה-23 בליגה לעונת 2022/2023. במשחק זה הבקיע את שער הבכורה שלו במועדון, שהיה שער הניצחון במשחק.

קישורים חיצוניים

הערות שוליים 

כדורגלנים ברזילאים
קשרי כדורגל ברזילאים
כדורגלני פלמנגו
כדורגלני וולברהמפטון וונדררס
ברזילאים שנולדו ב-2001